રાજકોટ : વડાપ્રધાન નરેન્દ્ર મોદી આજે રાજકોટની મુલાકાતે છે. બપોરે 4 વાગે વડાપ્રધાન નરેન્દ્ર મોદી રાજકોટ એરપોર્ટ ખાતે પહોંચ્યા હતા. વધુમાં મુખ્યમંત્રી વિજય રૂપાણી, નાયબ મુખ્યમંત્રી નીતિનભાઇ પટેલ, પૂર્વ મુખ્યમંત્રી આનંદીબેન પટેલ પણ તેમની સાથે હતા. રાજકોટ એરપોર્ટ પર પીએમ ગાડી ઊભી રાખી પ્રોટોકોલ તોડીને ગાડીની બહાર આવી લોકોનું અભિવાદન ઝીલ્યું હતું. અને મીની રોડ શો જેવા માહોલ સર્જોયો હતો. જેના કારણે લોકો પણ ખુશ થઇને મોદી મોદીના નામની બૂમો પાડી હતી. જે બાદ પીએમ મોદીએ રેસકોર્સ ખાતે દિવ્યાંગો માટેના કાર્યક્રમમાં જણાવ્યું હતું કે રાજકોટ તેમના માટે ખૂબ જ ખાસ જો તે અહીંથી ચૂંટાણા ના હોત તો તે ગાંધીનગર ના જઇ શક્યા હોત અને ત્યાંથી દિલ્હી જઇ પીએમ ના બની શક્યા હોત.